บาทเปิด 30.35บาทต่อดอลลาร์ อ่อนค่า
เงินบาทเปิดตลาด 30.35บาทต่อดอลลาร์ อ่อนค่า หลังธปท.ส่งสัญญาณเงินบาทมีแนวโน้มเปลี่ยนทิศทาง ตลาดรอตัวเลขจ้างงานนอกภาคเกษตรสหรัฐฯคืนนี้
6 ธ.ค. 2562

เงินบาทเปิดตลาด 30.35บาทต่อดอลลาร์ อ่อนค่า หลังธปท.ส่งสัญญาณเงินบาทมีแนวโน้มเปลี่ยนทิศทาง ตลาดรอตัวเลขจ้างงานนอกภาคเกษตรสหรัฐฯคืนนี้
นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้ที่ระดับ 30.35 บาท/ดอลลาร์ จากเย็นวันพุธ (4 ธ.ค.) ที่ปิดตลาดที่ 30.29 บาท/ดอลลาร์
"เช้านี้บาทอ่อนค่าค่อนข้างเยอะจากเมื่อวันพุธ...มองว่าช่วงนี้ตลาดน่าจะระมัดระวังมากขึ้นหลังจาก ธปท.ออกมาให้ความเห็นว่าค่าเงินบาทมีแนวโน้มจะเปลี่ยนทิศทางจากแข็งค่าเป็นอ่อนค่า...ขณะที่ตัวเลขเศรษฐกิจสหรัฐฯที่ประกาศออกมาไม่ว่าจะเป็นการจ้างงานเอกชน และ ISM ภาคบริการออกมาแย่กว่าคาดส่งผลให้ดอลลาร์อ่อนค่า"นักบริหารการเงิน กล่าว
นักบริหารเงิน ประเมินกรอบการเคลื่อนไหวของเงินบาทในวันนี้ไว้ระหว่าง 30.30-30.40 บาท/ดอลลาร์ โดยตลาดรอดูตัวเลขการจ้างงานนอกภาคเกษตรประจำเดือนพ.ย.ของสหรัฐฯคืนนี้